發現之旅

（並列題名：）係百科文庫 （ 嘅中文譯本，由臺灣嘅時報文化出版。原版係法文，由法國嘅 出版。

原版喺1986年11月21號出第一冊，書名《》（直譯「尋找遺忘咗嘅埃及」），由法國埃及學家  著述；截至2024年，原版經已發行咗621冊，另外仲有超過150冊嘅番外篇。

中譯本唔用法文原名，其實其他譯本都有咁做，例如英國版改咗叫 。美國版就改短咗叫 。

## 概觀

《加利瑪發現文庫》係總裁  首創嘅，以「圖像閲讀」為特性嘅文庫集，締造咗198﻿0年代以嚟最成功嘅「圖像閲讀書」潮流。「發現」嘅圖書都係設計成A6大細（125 × 178&nbsp;mm）嘅袋裝書，以厚身同令嘅粉紙印刷，再加好多嘅全彩插圖。每一冊敍述一個主題，都係以專題論文嘅形式寫作，內容涵蓋歷史、考古、宗教、音樂、美術、美學、科學等世界文明精華，並有為數衆多嘅人物傳記同有關自然演化、地理變遷同古文明嘅探檢史；執筆嘅作者全部都係相應主題嘅學術權威，受邀參與過著述嘅作者目前有5﻿02人，佢哋最叻嘅就係以時間順序同歷史角度嚟闡述主題。例如，《古埃及探祕：尼羅河畔的金字塔世界》就運用咗編年體，由公元330年羅馬帝國嘅君士坦丁大帝信奉基督教開始講起，然後敍述西元第4世紀之後古埃及嘅滅亡同埋被發現嘅過程，至到19世紀埃及學嘅誕生，再到20世紀拯救埃及嘅古文物。呢種敍述方式幾乎遍及成套文庫，可以話「歷史」同「編年紀」係構成《發現文庫》嘅文嘅基本元素。另外，插圖嘅說明文亦唔可以重複正文。作者除咗要以主流文庫嘅標準寫作有一定水準嘅文之外，篇文亦需要同插圖相得益彰。

《發現文庫》嘅封面設計係佢嘅特色之一，法文本舊版嘅封面採取黑色背景，彩色印刷，有好強嘅光澤度，類似軟精裝本。新版封面就用咗冇光澤感嘅啞光壓層設計，但拋棄咗單一嘅黑色背景，顏色上更豐富多彩，並依據唔同題材制定色碼。一張全幅面彩圖（）用喺書面，一張同主題相關嘅小型圖片用喺書脊，書底亦附有一張圖片以及「發現」嘅獅身人面像撈稿，因此令「發現」喺視覺效果上好明顯同其他知識性書籍區分開嚟。「發現」文庫嘅其他語言版本亦多採加利瑪嘅設計，有咗呢種強烈嘅視覺辨識度，就算係唔同語言版本嘅「發現」書籍，啲人亦可輕鬆識別。不過亦有例外，比如版嘅「發現」《》就用咗截然不同嘅封面設計。

呢套文庫嘅各卷控制喺128–2﻿2﻿0頁左右，並附有約120–2﻿00張源自各種古代藝術品暨文化遺產嘅彩色插圖，由意大利分色製版。圖片用四至七種顏色印製，有時亦會用金色同埋銀灰，比如中譯本卷54《華格納：世界終極的歌劇》就用咗一種帶金屬質感嘅濃鬱金色，卷21《吸血鬼：暗夜裡尋找生命》採用咗銀灰。掀開書，首先映入眼簾嘅係7–10幅佔據整頁嘅插圖、照片或影視劇照，有時輔以文字，一般係從文學作品中摘錄嘅段落或詩句。倫敦（「發現」嘅英國版發行商）總裁占美·坎伯連（）稱呢套開卷插圖係「如同電影嘅預告片」。例如中譯本卷68《埃及學家商博良：破解古埃及文的天才》，迎接讀者嘅開卷畫面係一套嚟自商博良喺1836年發表嘅手抄本《》入面嘅彩頁。插圖設計師從雜誌中萃取靈感，製作嘅插圖輪廓鮮明，就算係黑色背景，都會飾以金邊或銀邊。

內頁版面設計係「發現」嘅另一特色。根據唔同主題，正文被劃分為三至八章節，各章節用新聞手法構造，附有導語同埋副標題，讀起上嚟幾有時事報導嘅感覺。正文有時會被插頁打斷，好似中場休息。所謂插頁係一幅佔滿嗮兩頁嘅跨頁圖片，或稱「圖像插入」，亦有較小型嘅跨頁圖同文本結合埋一齊。除咗新聞報紙嘅手法，電影元素對「發現」嘅影響都唔睇得小。部份單書包含四折拉頁，攤開可睇到諸如宮殿等一類大型建築或自然地理嘅全景圖，彷彿大銀幕上嘅投影。呢種影像蒙太奇嘅圖文編排，令每卷都好似一本迷你圖鑑。

書嘅最後嘅四份一叫「見證與文獻」（）。同正文唔同嘅係，呢部份只係黑白印刷，但係照用高光澤度嘅粉紙；不過某啲語言嘅譯本改咗用普通紙嚟印呢部份，例如中譯本就係咁。「文獻」部分就好似一部小型選集咁，提供原始手稿同資料、索引、歷史文獻紀錄、插圖出處等等。「見證與文獻」通常係由作者或者出版社揾返嚟嘅檔案或者資料表組合而成，但係每組資料之前都會加篇導言同簡短說明文。全冊插圖嘅來源就會以頁數順序喺「圖片目錄與出處」（，插圖目錄）一欄中列明。根據描述嘅主題，「見證與文獻」可能以一份編年表、電影列表、唱片列表、書籍列表或索引作結。

重視細節亦係「發現」文庫嘅一大特點。字款方面，原版正文用嘅係 ，副標題用嘅係 ；法文引號（）用嘅係 ，而意大利體用於插圖嘅說明文並將，最後一行加下劃綫。中譯本方面，正文一律採取字形更新前嘅（舊字形），插圖說明文用，保留插圖說明文嘅首字放大同下劃綫，而「見證與文獻」嘅導言同說明文就用。此外，早期發行嘅書目喺取字上更顯傳統，例如用「」唔用「青」、用「」唔用「為」、用「」唔用「俞」、用「」唔用「緒」（「者」字多一點）、用「⺬」唔用「⺭」等等，後期反之。「發現」嘅多數書目係喺法國北部城市印刷，其次就係喺意大利。意大利印刷人賈尼·史泰羅（）長期以嚟為「發現」提供最新嘅印刷技術，佢亦係呢套文庫嘅固定國際合作人。基於牢固與否嘅考慮，所有書都採用綫裝。加利瑪出版社誓言要令「發現」成為「世上最靚嘅袋裝文庫集」（）。

早期嘅《發現文庫》由18個系列構成：考古（）、宗教（）、歷史（）、文學（）、哲學（）、繪畫（）、建築（）、雕塑（）、科學（）、技術（）、電影（）、地方誌（）、自然史（）、傳統知識（）、探索世界（）、生活嘅藝術（）、音樂與舞蹈（）、體育與競技（）。而家改組成七大系列，並配置色碼：藝術（紅）、考古（褐）、歷史（藍）、宗教（深藍）、文學（白）、文化與社會（黃）、科學與技術（綠）。

## 圖像

圖像喺「發現」中佔據重要嘅位置，呢套文庫從雜誌內頁版面設計上獲得諸多靈感。但喺1980年代，重未有同相片數碼化技術，所有複雜嘅書籍實物模型全部手工製作，插圖師唯有往返於博物館、圖書館、畫廊等地蒐集圖像文件。如今，科技嘅發展簡化咗呢啲工序，但新嘅困難亦不斷出現，使用一張圖片所需嘅手續越嚟越多，情況更趨複雜。有關當代題材嘅插圖花費更為高昂，因為出版社必須通過攝影經銷公司獲得圖片嘅正當使用權。未經發表嘅圖片永遠係首選，除咗從博物館或圖書館搵資料，「發現」嘅插圖師亦持有一筆資源。19世紀英國探險家畫嘅一套馬雅遺跡畫作用喺第20種書目《》（中譯本卷8《馬雅古城：湮沒在森林裡的奇蹟》）嘅書面同埋入面，呢啲繪畫就係由一名插圖師提供。

一般嚟講，有關藝術、文明、考古嘅題材唔難配置插圖，但如果要為「疼痛」（第370冊《》）或「可持續發展」（第495冊《》）咁嘅主題蒐集插圖，情況會變得好「講究」，因為必須要避免毫無新意嘅重複圖像或單調乏味嘅圖片。插圖師需要拓闊搜尋領域，利用歷史文獻、藝術作品、電影劇照等資源嚟解決呢個問題。

## 

《》（直譯「香港：同中國嘅會面」）係《》嘅第323種書目，出自「歷史」系列（），作者迪尼·尤奧（）喺書中追溯香港150多年嘅歷程。鴉片之役後，清廷戰敗。及至1848年，香港為英國所據，始開埠。自九龍迅速擴展至新界，原本唔起眼嘅漁村將成為今後六代華裔流亡者嘅避難所。20世紀嘅亞洲四小龍之一，亞洲第二大經濟中心，「金錢王」同埋「利潤」之都，一個矗立喺紅色中國大門外嘅資本主義天堂。1984年，英國同中國簽署《中英聯合聲明》，安排中國喺1997年7月1號接收香港嘅主權，但須保證資本主義制度喺政權移交後50年內不變。尤奧喺書中解釋咗點解儘管擔心政治環境惡化，但香港同中國共有嘅經濟現實主義係香港未來嘅保障。

迪尼·尤奧係法新社記者，鍾意世界時事新聞嘅佢為此喺多國遊歷超過30年，包括乍得、伊朗、南非等。自1989年起，為法新社創作有關中國嘅新聞報告。幾次造訪中國期間，佢對香港主權移交問題產生濃厚興趣，為此做過多次採訪，蒐集報告紀錄。近幾年致力於同英倫相關嘅報導，並喺倫敦安家。

本書喺1997年香港主權移交前夕出版，另有意大利文同埋韓文譯本，但冇中譯本。

### 章節
* ——開卷片花「」，1845年畫作，倫敦  收藏
* ——
* ——
* ——
* ——
* ——
* ——見證與文獻
* ——附錄，收錄書籍列表、圖片目錄與出處、人名地名索引

## 番外
《加利瑪發現文庫》嘅番外包含一套獨立系列/叢書（）同埋四套副文庫（）。
* ***'：「另眼睇20世紀史」，呢個係《加利瑪發現文庫》入面嘅一套獨立系列，1999年出版，由10冊組成，每一冊講述20世紀一個[[年代]]嘅歷史。插圖全部嚟自嘅影視檔案。
* ***'：自1994年起推出嘅副文庫。「」直譯為「系列之外」，即有「外傳」、「番外」之意，目前已發行超過100冊。呢一系列嘅書通常更小巧（120 × 170&nbsp;mm，亦有例外），各冊僅有48頁，同樣擁有豐盛嘅全彩插圖。呢啲書被設計得好似博物館嘅導遊手冊，根據加利瑪嘅講法，「閱讀呢啲書就好似參觀緊一場展覽」。呢個系列嘅大多書目都同藝術家相關，特別係畫家，如波提且利、、、、、、……
* ***'：由13冊圖書組成嘅副文庫，其中12冊於1992年發行，1冊於1994年發行，使用較大嘅開本（210 × 270&nbsp;mm）。
* ***'：1998年出版嘅6卷本副文庫（124 × 178&nbsp;mm），呢6本書嘅創作靈感源自「見證與文獻」部份。
* ****：自2018年起推出嘅副文庫，係一系列伴隨藝術展發行嘅展覽手冊，使用較小嘅開本（120 × 170&nbsp;mm）。

## 反響
* 法國週刊《》讚揚《加利瑪發現文庫》係「結合咗影視作品嘅懸念同埋新聞業界嘅效率，並以文學予其氣質，藝術增其華美」。
* 德國《時代週報》評價呢套文庫集係「一場充滿意義、驚奇滿載又令人激動嘅探險之旅」。
* 英國作家喺英國視覺文化雜誌《》上寫道：「（呢套文庫）係當代最偉大嘅出版項目之一」。
* 《紐約時報》曾經提到「發現」嘅美國英譯版《》，評論道：「『』系列裏嘅每一冊都設計精妙」。
* 英裔美國藝術評論家認為「發現」文庫囊括咗唔少獨家訊息，比如喺大象音樂感研究方面嘅權威性，抑或1835年描述哈雷彗星嘅第一手資料。
* 時報出版嘅編輯曹慧話《發現之旅》嘅一個特色係「有別英美視角嘅法國觀點」，並稱其係「一冊一主題，一書一世界」。
* 西班牙《》：「一部向大衆普及知識嘅高水準之作」。
* 阿根廷《》：「『發現』無疑係智育人士、作家、記者同文化研習生嘅得力助手…… 書中嘅資訊精準無誤…… 喺浮躁多變嘅大衆傳媒盛行嘅今日，獨守一方淨土」。
* 巴西《》：「精緻豐富嘅插圖…… 好似一套品味超羣嘅豪華『漫畫』」。
* 巴西《》：「最引人注目嘅，係佢小小嘅開本卻包含咁精美嘅插圖」。
* 根據法國雜誌《》嘅記載，更多正面評價包括——《》：「一場豪華驚艷嘅視覺革新」；《泰晤士報》：「一套無比新穎兼十足大膽嘅文庫集」；《時代週報》：「一旦你翻開呢套書，就唔忍心再合上」；《》：「智慧同好奇之心齊頭並進，呢個係一套令人聯想起19世紀百科全書嘅文庫集」。

雖然《》因佢獨特品質同精緻嘅視覺設計受到讚揚，但呢套文庫喺定位上遭遇好多問題。好多書商對分類頗感困擾：究竟係作為成人閱讀書籍，定係青少年書籍？應該歸類喺袋裝書一欄，定係人文科學嘅文獻紀錄性非虛構類書籍？最後只能按題材將呢啲書分散安置。因競爭激烈，大多書商都拒絕再將「發現」陳列喺書店最顯眼嘅位置。再因加利瑪出版社嘅庫存相當緊張，「發現」嘅幾百冊書目從來都唔齊全，令顧客感到不滿。同時，定位嘅問題亦潛伏喺報刊等印刷媒介方面。比如，就私人而言，大多記者都好樂意從報刊宣傳機構獲取「發現」嘅最新書目，但佢哋對喺自己嘅報導中大篇幅介紹咁細本書明顯缺乏熱情。就算呢本書係新近面世而非舊書再版，情況都唔會更好。

## 中譯本

時報文化總經理將「發現文庫」引進臺灣，歷時數年編輯，自1994年5月31號推出首卷中譯本《文字與書寫：思想的符號》開始，至2﻿0﻿06年2月2﻿0號出版嘅《達利：超現實主義狂想天才》，合計出咗81冊。由於「文庫」個概念喺華語世界並不普及，所以《發現之旅》被定義為「叢書」。

## 中譯本一覽
參見：zh-classical:《發現之旅》書目一覽

## 發售
除咗單本銷售，時報推出嘅《發現之旅》亦根據唔同題材發行盒裝套書：
* 自然奧祕演化之書——包含鯨魚、恐龍、化石、火山、氣象學五冊，2002年，ISBN 0000000910224。
* 藝術大師生命之書——包含梵谷、莫內、塞尙、雷諾瓦、馬內五冊，2002年，ISBN 0000000910231。
* 古文明探索之書——包含古埃及、古希臘、馬雅、阿茲特克、羅馬人五冊，2002年，ISBN 0000000910217。
* 古文明系列叢書——包含印加、吳哥窟、拜占庭、美索不達米亞四冊，2003年，ISBN 0000000911894。
* 古埃及系列叢書——包含埃及豔后、、商博良、拉美西斯二世四冊，2003年，ISBN 0000000911887。
* 經典建築四書——包含大教堂、文藝復興建築、巴洛克建築、柯比意四冊，2005年。
* 藝術大師全系列——包含梵谷、貝多芬、莫札特、羅丹、莫內、林布蘭、羅特列克、塞尙、高更、雷諾瓦、竇加、巴哈、畢卡索、馬內、華格納、米羅、夏卡爾、高第、達文西、馬諦斯、柯比意、哥雅、達利二十三冊，2006年。

## 紀錄片改編
自1997年起，《》文庫嘅部份單書陸續被改編成為紀錄片，由同跨歐電影公司（）聯合出品，加利瑪出版社作為合作者參與製作，大多由法國導演尙-克勞德·呂伯康斯基（）執導。呢啲時長52分鐘嘅紀錄片作為《》嘅單集於德法公共臺播放。

; 紀錄片一覽
註：因國文限制，中譯本標題嘅「的」通通改作「嘅」。

## 睇埋
* 絲綢之路：東方和西方的交流傳奇

## 註

## 攷

## 出面網頁

*  
* 發現之旅全套書目喺時報文化官網嘅資料 
* 【法國】加利瑪的「發現」之旅 
* 《伽利略》讀後感 — 單維彰的私人書評 
* 《氣象學》讀後感 — 單維彰的私人書評 
* 《鏡子：美的歷史》— 單維彰的私人書評 
* [古代文明推薦書目(2) —《古埃及探祕：尼羅河畔的金字塔世界》by 邱建一](http://amenra0131.pixnet.net/blog/post/4289419-%E5%8F%A4%E4%BB%A3%E6%96%87%E6%98%8E%E6%8E%A8%E8%96%A6%E6%9B%B8%E7%9B%AE(2)%EF%BC%9A%E5%8F%A4%E5%9F%83%E5%8F%8A%E6%8E%A2%E7%A7%98%EF%BC%9A%E5%B0%BC%E7%BE%85%E6%B2%B3%E7%95%94)